ร้อนจัด! กฟผ.เผยยอดใช้ไฟฟ้าพีครอบ 2 ทะลุ 3 หมื่นเมกะวัตต์
ร้อนจัด! กฟผ.เผยยอดใช้ไฟฟ้าพีครอบ 2 ทะลุ 3 หมื่นเมกะวัตต์
25 เม.ย. 2562

นายเริงชัย คงทอง รองผู้ว่าการระบบส่ง การไฟฟ้าฝ่ายผลิตแห่งประเทศไทย (กฟผ.) เปิดเผยว่า เมื่อเวลา 20.29 น. วานนี้ (24 เม.ย.) ได้เกิดความต้องการใช้ไฟฟ้าสูงสุด (Peak) ใหม่ ในระบบ กฟผ. อยู่ที่ 30,120.2 เมกะวัตต์ (MW) โดยอุณหภูมิในพื้นที่กรุงเทพมหานคร (กทม.) อยู่ที่ 32.6 องศาเซลเซียส สูงกว่าสถิติเดิม เมื่อวันที่ 20 เมษายน 2562 เวลา 21.35 น. ที่ 29,680.3 เมกะวัตต์ อุณหภูมิในกทม. 32.0 องศาเซลเซียส เนื่องจากสภาพอากาศร้อน ทำให้ประชาชนเปิดแอร์ในภาคที่อยู่อาศัยจำนวนมาก
ทั้งนี้ กฟผ. ได้เตรียมมาตรการรองรับการใช้ไฟฟ้าที่เพิ่มสูงขึ้นอย่างเพียงพอ ทั้งด้านการผลิต ด้านระบบส่งไฟฟ้า และด้านเชื้อเพลิง เพื่อรักษาความมั่นคงระบบไฟฟ้า โดยคาดว่าจะไม่ส่งผลกระทบต่อการใช้ไฟฟ้าของประชาชน